ત્રીજું, ખરું કે જુદા જુદા જૂથોનું પ્રતિનિધિત્વ કરતા ત્રણ યુવાનોએ મોટી સંખ્યામાં લોકો અને પ્રસાર માધ્યમોનું ધ્યાન પોતાની તરફ ખેંચીને મોદી સરકારની મોહિનીમાંથી તેઓને મુક્ત કરવાના પ્રયાસમાં કોંગ્રેસને મદદ કરી હતી, પણ એટલું પૂરતું ન હતું. દલિત વકીલ જિજ્ઞેશ મેવાની જે ઉનામાં દલિતો પર થયેલ હૂમલા પછી ઘણો પ્રખ્યાત થયો, હારદિક પટેલ જેણે પાટીદાર સમુદાયને ભાજપ વિરુદ્ધ મત આપવા ઉશ્કેર્યો અને અલ્પેશ ઠાકોર જેણે રોષે ભરાયેલા પછાત વર્ગોના એક વિભાગના હિતમાં અવાજ ઉઠાવ્યો હતો, એ ત્રણેય યુવા નેતાઓએ ગુજરાતની ચૂંટણીને ઘણી રસપ્રદ બનાવી અને રંગ પૂર્યો. પરંતુ, એક વાત ત્યારે પણ સ્પષ્ટ હતી અને અત્યારે તો વધુ સ્પષ્ટ છે કે સંયુક્ત રીતે હોય કે જુદા જુદા, એ ત્રણે એકમત વિકલ્પનો ભાગ નથી. એવું બને એવી શક્યતાઓ ખરી. પરંતુ, અન્ય વંચિત વિભાગોનો જેમાં સમાવેશ થાય એવા વૈશ્વિક દૃષ્ટિકોણને સૂર આપનાર મેવાનીને બાદ કરતા, આ ત્રણેવને એક જૂથ બનવા પ્રેરે એવું કોઈ ખાસ કારણ દેખાતું નથી. તેઓમાં એક માત્ર સર્વ સામાન્યતા છે ભાજપ વિરુદ્ધ તેઓની હાંકલ.